Ing 13 juni, 1812, 1000 prajurit Inggris kang separoné prajurit séwan saka Sepèi mlebu ing BèntengVrèderburg kanthi sesidheman. Raffles teka ing Yogyakarta ing tanggal 17 juni 1812. Dina sabanjuré jam lima ésuk, kulawarga Pangéran Natakusuma ngungsi marang bèntèng Walanda, déné para pandhèrèké nganggo tenger gombal putih ing lengen kiwa kanggo tandha marang Inggris. Ing dina iku, wadyabala kang kabawah Raden Harya Sindureja kasil nelukaké prajurit kapaleri Inggris  lan dadi siji-sijiné palagan kang dimenangi kraton.